**Barbara Marie Nickerauer** (født 10. desember 1928, død 5. oktober 1976), bedre kjent som **Barbara Nichols**, var en amerikansk skuespillerinne, danserinne og modell. Hun spilte i filmer som *Konge og fire damer* (1956), *The Pajama Game* (1957), *Pal Joey* (1957), *Hvem var den damen?* (1960), *En stjernes fortid* (1961), *The Human Duplicators* (1965) og *The Power* (1968). Nichols spilte også gjesteroller i TV-serier som *The Twilight Zone*, *Hawaii Five-O*, *The Doris Day Show*, *Batman*, *The Thin Man* og *Dragnet*. Hun døde 47 år gammel.

Barndom
-------

Barbara Marie Nickerauer ble født 10. desember 1928 i Mineola i New York, som datter av George og Julia Nickerauer. Familien flyttet til Jamaica i Queens da Nickerauer var i tenårene. Der studerte hun ved Woodrow Wilson High School. Etter å ha blitt uteksaminert arbeidet hun i en skjønnhetssalong.

Karriere
--------

Nichols vant flere lokale skjønnhetskåringer. Hun bleket det rødbrune håret sitt da hun fikk sin første teaterjobb, i en dansetropp, på et hotell i Ciudad Trujillo i Den dominikanske republikk. Da hun kom tilbake til USA var hun korpike på Latin Quarter i New York og arbeidet deretter som pinupmodell. Nichols debuterte på Broadway i en nypremiere av musikalen *Pal Joey* i 1952. Hun hadde sin filmdebut i en ukreditert rolle som danserinne i westernfilmen *De fortaptes elv* (1954), med Robert Mitchum og Marilyn Monroe i hovedrollene.

På midten av 1950-tallet spilte Nichols en rekke roller i fjernsynsteater, vanligvis som en femme fatale, og fikk kallenavnet «Fjernsynets svar på Marilyn Monroe». Hun spilte i filmer som *De møttes i regnet* (1956), *Konge og fire damer* (1956), *Den søte duft av suksess* (1957), *The Pajama Game* (1957), *Pal Joey* (1957), *The Naked and the Dead* (1958) og *Mellom to menn* (1959). Nichols spilte modellen Ginger i situasjonskomedien *Love That Jill*, som varte i én sesong i 1958. Hun spilte også gjesteroller i TV-serier som *The Thin Man*, *Dragnet*, *The Bob Cummings Show*, *Climax!* og *The Untouchables*.

Nichols spilte i Broadway-musikalen *Let It Ride* i 1961. På 1960- og 1970-tallet spilte hun i filmer som *Hvem var den damen?* (1960), *Jenter, her er det gutter* (1960), *En stjernes fortid* (1961), *Opprør i kvinnefengselet* (1962), *Med hilsen, Bimbo Jones* (1964), *The Human Duplicators* (1965), *Elsket og savnet* (1965), *The Power* (1968) og *Charley and the Angel* (1973). Hun spilte også gjesteroller i TV-serier som *The Twilight Zone*, *Batman*, *The Doris Day Show*, *Green Acres*, *The Wild Wild West*, *Love, American Style*, *Hawaii Five-O* og *The Beverly Hillbillies*. Nichols' siste film var *Won Ton Ton Superstar* (1976).

Privatliv
---------

Nichols skadet seg i to bilulykker. Hun måtte fjerne milten etter en ulykke i 1957 og skadet leveren i en ulykke flere år senere. Nichols ble innlagt på Cedars-Sinai Medical Center i Los Angeles i august 1976, grunnet komplikasjoner som følge av skadene. Hun døde på sykehuset 5. oktober 1976. Nichols er gravlagt på Pinelawn Memorial Park i Farmingdale i New York.

Filmografi (utvalg)
-------------------

* 

* 1954 – *De fortaptes elv* (ukreditert)
* 

* 1957 – *Den søte duft av suksess*
* 

* 1961 – *En stjernes fortid*
* 

* 1965 – *Elsket og savnet*
* 

* 1968 – *The Power*

Fotnoter
--------

**Type nummerering**
1. ↑  Ifølge gravsteinen hennes. Forfatteren Richard Koper oppgir derimot at hun ble født 30. desember 1929.

Referanser
----------

1. 1 2 3 4  Koper, Richard (2010). *Fifties Blondes: Sexbombs, Sirens, Bad Girls and Teen Queens* **(engelsk)**. BearManor Media. s. 243. ISBN 978-1593935214.
2. ↑  «Barbara Nichols» **(engelsk)**. Find a Grave. Arkivert fra originalen 23. oktober 2015.
3. 1 2  «Movie, TV star Barbara Nichols dies». *The Miami News* **(engelsk)**. 7. oktober 1976. [*død lenke*]
4. 1 2  «She wants a HUSBAND». *St. Petersburg Times* **(engelsk)**. 2. desember 1956.
5. 1 2 3  Ovington, Reg (21. november 1954). «The Problems of a TV femme fatale». *Reading Eagle* **(engelsk)**.
6. ↑  «Film Dates May Enable Star to Forget Calendars». *Lewiston Evening Journal* **(engelsk)**. 11. oktober 1958.
7. ↑  Koper, Richard (2010). *Fifties Blondes: Sexbombs, Sirens, Bad Girls and Teen Queens* **(engelsk)**. BearManor Media. s. 247. ISBN 978-1593935214.
8. ↑  «Barbara Nichols, 'dizzy blonde' actress, is dead». *Lodi News-Sentinel* **(engelsk)**. 7. oktober 1976.

Eksterne lenker
---------------

* (en) Barbara Nichols på Internet Movie Database Rediger på Wikidata

* (sv) Barbara Nichols i Svensk Filmdatabas Rediger på Wikidata

* (da) Barbara Nichols på Scope Rediger på Wikidata

* (fr) Barbara Nichols på Allociné Rediger på Wikidata

* (en) Barbara Nichols på AllMovie Rediger på Wikidata

* (en) Barbara Nichols hos The Movie Database Rediger på Wikidata

* (en) Barbara Nichols hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** SUDOC
 |